નવી દિલ્હીઃ કેન્દ્ર સરકારે વિમાની કંપનીઓની મનમાની ખતમ કરવા માટે એવિએશન સેક્ટરમાં મોટા રીફોર્મ્સની જાહેરાત કરી છે. નાગરિક ઉડ્ડયન રાજ્ય પ્રધાન જયંત સિન્હાએ આ મામલે જાહેરાત કરી હતી. પેપરલેસ યાત્રા માટે ડિજિયાત્રાની શરૂઆત સાથે જ કેન્સલેશન ચાર્જીસ પર મોટી રાહત મળવા જઈ રહી છે. સરકારે પેસેન્જર ચાર્ટર ડ્રાફ્ટ જાહેર કરી દીધો છે. કેબિનેટ પાસેથી મંજૂરી મળ્યા બાદ આને લાગુ કરવામાં આવશે. ડ્રાફ્ટના પ્રાવધાનોની જાણકારી આપતા એવિએશન મિનિસ્ટર જયંત સિન્હાએ જણાવ્યું કે ફ્લાઈટ બુકિંગ બાદ 24 કલાકનો લોક ઈન ઓપ્શન હશે. આના બાદ અને ફ્લાઈટના સમયના 96 કલાક પહેલા સુધી ટિકીટ કેન્સલેશન પર કોઈ ચાર્જ નહી આપવો પડે. તો આ સિવાય 24 કલાકની અંદર ટિકીટમાં નામ અને સરનામા જેવા બદલાવ પણ મફતમાં કરાવી શકે છે.